Nõukogu järeldused, mis käsitlevad Euroopa Liidu intellektuaalomandi õiguste rikkumisega võitlemise tollialast tegevuskava aastateks 2018–2022

(2019/C 24/05)

EUROOPA LIIDU NÕUKOGU,

TULETADES MEELDE:

— Euroopa aruka, jätkusuutliku ja kaasava majanduskasvu strateegiat „Euroopa 2020“ (1);

— komisjoni teatist kõikehõlmava intellektuaalomandi õigusi käsitleva ELi strateegia kohta (2);

— Euroopa Parlamendi ja nõukogu 12. juuni 2013. aasta määrust (EL) nr 608/2013, mis käsitleb intellektuaalomandi õiguskaitse tagamist tollis ning millega tunnistatakse kehtetuks nõukogu määrus (EÜ) nr 1383/2003 (3);

— nõukogu 13. märtsi 1997. aasta määrust (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põllumajandusküsimusi käsitlevate õigusaktide nõutava kohaldamise tagamiseks (4);

— ELi ja kolmandate riikide vahel sõlmitud lepingute sätteid, mis käsitlevad tolliküsimustes osutatavat vastastikust haldusabi;

— nõukogu resolutsiooni, mis käsitleb Euroopa Liidu intellektuaalomandi õiguste rikkumisega võitlemise tollialast tegevuskava aastateks 2013–2017 (5);

VÕTTES ARVESSE:

— nõukogu järeldusi tolliliidu arengustrateegia edenemise kohta (6);

— aruannet, mis käsitleb Euroopa Liidu intellektuaalomandi õiguste rikkumisega võitlemise tollialase tegevuskava (2013–2017) rakendamist (7);

— kogemusi, mis on saadud eelmistest ELi tegevuskavadest;

OLLES TEADLIK majandus- ja mainekahjust, mida intellektuaalomandi õiguste rikkumised põhjustavad ELi ettevõtjatele ja loojatele, ning tulust, mida organiseeritud kuritegevus sellisest ebaseaduslikust tegevusest saab;

OLLES MURELIK ohtudest, mida võltsitud ja piraatkaubad lisaks neist tulenevatele majanduslikele ja sotsiaalsetele tagajärgedele võivad põhjustada tarbijate ja lõppkasutajate tervisele ja ohutusele ning keskkonnale;

RÕHUTAB eesmärki püüda saavutada ELi siseturu kõrgetasemeline kaitse, kasutades selleks kaasaegset ja ühtlustatud lähenemisviisi tollikontrollile ja -koostööle, mille eesmärgiks on eelkõige vältida ELis kaubavahetuse häireid;

TUNNISTAB vajadust anda tolliasutustele vajalikud vahendid, et tulemuslikult käsitleda uusi suundumusi intellektuaalomandi õigusi rikkuvate kaupade rahvusvahelises kaubanduses;

KINNITAB Euroopa Liidu intellektuaalomandi õiguste rikkumisega võitlemise tollialase tegevuskava aastateks 2018–2022, mis on esitatud lisas ning mille koostas eesistujariik koostöös liikmesriikide ja komisjoniga;

KUTSUB ÜLES:

— liikmesriike ja komisjoni lisas esitatud tegevuskava tulemuslikult ja tõhusalt rakendama ning täiel määral kasutama olemasolevaid vahendeid ja ressursse;

— komisjoni koostöös liikmesriikidega: — koostama 2019. aasta kevadeks tegevusplaani, et lihtsustada tegevuskava rakendamist; — teostama järelevalvet tegevuskava rakendamise üle; — esitama nõukogule iga-aastaseid kokkuvõtlikke aruandeid tegevuskava rakendamise kohta; — esitama nõukogule 2022. aastal tegevuskava rakendamist käsitleva lõpparuande.

Euroopa Liidu intellektuaalomandi õiguste rikkumisega võitlemise tollialane tegevuskava aastateks 2018–2022

SISSEJUHATUS

Intellektuaalomandi õiguste ulatuslik rikkumine kaubavahetuses on tõsine ülemaailmne probleem. 2016. aastal peeti ELis tänu intellektuaalomandi õiguskaitsele tollis kinni üle 41 miljoni kaubaartikli.

Majanduse konkurentsivõime tugineb üha enam loovusele ja innovatsioonile. Aruka, jätkusuutliku ja kaasava majanduskasvu strateegias „Euroopa 2020“ nähakse ette meetmed Euroopa majanduse elavdamiseks ja majanduskasvu saavutamiseks. Teadmiste ja innovatsiooni edendamine on üks kõnealuse strateegia kolmest prioriteedist.

Väga oluline on parandada ettevõtjate innovatsioonitegevuse raamtingimusi ning vähendada ettevõtjate seaduslike huvide kahjustamist, mida põhjustavad võltsijad, kes kasutavad ära õiguste omajate tehtud investeeringuid, jõupingutusi ja nende loodud kaubamärkide mainet. Samuti tuleb erilist tähelepanu pöörata võitlusele rahvusvaheliste rühmituste vastu, kes tegelevad pettustega ja on seotud organiseeritud kuritegevusega, ning kes sageli otsivad hõlptulu ja majanduslikku kasu võltsitud ja piraatkaupadega kauplemisest, samuti ohtudele, mida võltsitud ja piraatkaubad võivad põhjustada tarbijatele ja lõppkasutajatele.

Intellektuaalomandi õiguste ulatuslik õigusraamistik tuleb kombineerida tõhusa õiguskaitsega. Ettevõtjad ja tarbijad sõltuvad väga suurel määral õiguskaitseasutuste tegevusest. Tollil on õiguskaitses põhiroll: pärast seda, kui intellektuaalomandi õigusi rikkuvad kaubad on sisenenud ühtsele turule, on neid palju keerulisem kinni pidada. Seetõttu on äärmiselt tähtis kooskõlastada ja kavandada Euroopa tollialast tegevust, mis on suunatud võitlusele piiriülese kaubandusega seonduvate intellektuaalomandi õiguste rikkumiste vastu.

ELi 2013.–2017. AASTA TEGEVUSKAVA HINDAMINE

2013.–2017. aasta tegevuskava rakendamise tulemused on esitatud aruandes, mille komisjoni talitused koostasid koostöös liikmesriikidega (8).

Viimase nelja aasta jooksul on keskendutud intellektuaalomandi õiguskaitse tagamist tollis käsitlevate uute ELi õigusaktide tulemuslikule rakendamisele ja nende järelevalvele, intellektuaalomandi õigusi rikkuvate kaupadega kauplemise peamiste suundumuste vastu võitlemisele, võitlusele intellektuaalomandi õigusi rikkuvate kaupadega kauplemise vastu kogu rahvusvahelise tarneahela ulatuses ja koostöö tugevdamisele intellektuaalomandiga seotud õigusrikkumiste Euroopa vaatluskeskusega (mis on osa Euroopa Liidu Intellektuaalomandi Ametist (EUIPO)) ning õiguskaitseasutustega.

Liikmesriikide tolliasutused ja komisjon on teinud märkimisväärseid jõupingutusi ja võtavad ennetavaid meetmeid, et lahendada probleeme, mis on seotud intellektuaalomandi õiguskaitse tagamisega tollis, ja piirata intellektuaalomandi õigusi rikkuva kauba sisenemist ELi.

Kasutatud on kõiki vahendeid, et tutvustada määrust (EL) nr 608/2013 kõikidele asjaomastele avaliku ja erasektori sidusrühmadele ning kanda hoolt selle eest, et kõnealused sidusrühmad kasutaksid ära kogu selle määruse potentsiaali. Toetavad külaskäigud on osutunud iseäranis kasulikuks liikmesriikide ekspertidele, kes on saanud arutada rakendamistavasid, ja komisjonile, et saada ettekujutus rakendamise üldisest olukorrast.

Tolliasutuste poolt rahuldatud meetmete võtmise taotluste hulk on pidevalt suurenenud (26 865-lt 2013. aastal 34 931ni 2017. aastal).

Kogutud statistika põhjal selgub, et 2016. aastal peeti kinni üle 41 miljoni kaubaartikli. Samaväärsete ehtsate toodete hinnanguline väärtus ulatus peaaegu 672 miljoni euroni. Internetimüügi tulemusel on suurenenud postiliikluses esinevate juhtumite arv, mis ajavahemikul 2009–2011 kolmekordistus.

Tugevnes sidusrühmade koostöö Euroopa vaatluskeskuse kaudu ja vaatluskeskuse enda ning kolmandate riikidega. Käsitleti ka raskusi, mis esinevad intellektuaalomandi õiguste rikkumise vastases võitluses osalevate õiguskaitseasutuste vahelises koostöös, ning dialoogi käigus selgus, kui tähtis on jätkata sellega seotud jõupingutusi.

Sellele vaatamata on kauplemine intellektuaalomandi õigusi rikkuva kaubaga jätkuvalt levinud ja üha sagenev nähtus. 2013. aastast pärit kõige viimaste kättesaadavate andmete kohaselt moodustab rahvusvaheline kauplemine võltsitud kaubaga maailma kaubandusest kuni 2,5 % ja selle koguväärtus on 338 miljardit eurot (9). Võltsimise mõju on eriti suur Euroopa Liidus, kus võltsitud ja piraatkaupade osakaal impordist moodustab kuni 5 % ja selle koguväärtus on 85 miljardit eurot. EUIPO uuris mitme sektoripõhise uuringu raames võltsimise tulemusel kaotatud müügimahtu 13 sektoris (analüüsitud tööstusharudes otse ning läbi nendega seotud tarneahela). Kaotatud müügimaht moodustas kokku üle 100 miljardi euro aastas (10).

Tegevuskava hindamine tõstab esile vajaduse võtta täiendavaid meetmeid, et tagada kogu liidus intellektuaalomandi õiguskaitse tollis, töötada välja intellektuaalomandi õiguste alased riskijuhtimisvahendid ning tugevdada tolliasutuste ja Europoli, aga ka tolliasutuste ja politsei ning teiste õiguskaitseasutuste vahelist koostööd.

EDASINE TEGEVUS

Intellektuaalomandi õiguste rikkumine on jätkuvalt üha kasvav oht ja probleem, mida on keeruline lahendada. Kuna tollialase tegevuse kooskõlastamine on tõestanud oma lisaväärtust paremate tulemuste saavutamisel, tuleks intellektuaalomandi õiguste rikkumisega võitlemise tollialase tegevuskava rakendamist kindlasti jätkata ka järgmistel aastatel.

Komisjon võttis 29. novembril 2017 vastu ulatusliku meetmete paketi, et veelgi parandada intellektuaalomandi õiguste rakendamist ja kaitset ELi liikmesriikides, ELi piiridel ja rahvusvahelisel tasandil. 29. novembri 2017. aasta teatises „Nüüdisaegse ühiskonna probleemidele kohane ja tasakaalustatud intellektuaalomandi õiguskaitse tagamise süsteem“ (KOM(2017) 707), mis on osa kõnealusest paketist, märgitakse, et komisjon hakkab pakkuma riikide tolliasutustele sihipärasemat abi, lähtudes ELi kehtiva tollialase tegevuskava tulemustest, ning teeb nõukoguga koostööd uue tegevuskava koostamiseks 2018. aastal.

Uus tegevuskava sisaldab mõningaid eelmiste tegevuskavade põhielemente, mis on jätkuvalt asjakohased ning mida peab täiendavalt süvendama ja rakendama. 2013.–2017. aasta tegevuskava rakendamisest saadud kogemused näitavad samuti vajadust meie meetmeid mõnel määral kohandada, võttes sealjuures arvesse liikmesriikide tolliasutuste piiratud ressursse. Vajalikud jõupingutused tuleks selgesõnaliselt kindlaks määrata ja siduda näitajatega, mis võimaldavad tulemusi mõõta. Tuleks tõhustada koostööd intellektuaalomandiga seotud õigusrikkumiste Euroopa vaatluskeskuse, Euroopa Pettustevastase Ameti (OLAF) ja muude Euroopa õiguskaitseasutuste kui tolliasutustega nende vastava pädevuse piires. Nii nagu eelmiste programmidega, jätkatakse programmiga „Toll 2020“ käesoleva tegevuskava rakendamise toetamist.

Käesoleva ELi tegevuskava strateegilised eesmärgid on järgmised:

— tagada kogu liidus intellektuaalomandi tõhus õiguskaitse tollis;

— võidelda intellektuaalomandi õigusi rikkuvate kaupadega kauplemise peamiste suundumuste vastu;

— võidelda intellektuaalomandi õigusi rikkuvate kaupadega kauplemise vastu kogu rahvusvahelise tarneahela ulatuses;

— tugevdada koostööd intellektuaalomandiga seotud õigusrikkumiste Euroopa vaatluskeskuse ja õiguskaitseasutustega.

Tegevuskava kehtib ajavahemikus 2018–2022.

TEGEVUSPLAAN

Komisjon koostab koostöös liikmesriikide ekspertidega tegevusplaani, millega määratletakse kokkulepitud ajaraamistikus võetavad meetmed ja vahendid, võttes arvesse mõju finants- ja inimressurssidele. Heakskiidetud tegevusplaan esitatakse nõukogule 2019. aasta kevadel.

LÄBIVAATAMISMEHHANISM

Komisjon esitab koostöös liikmesriikide ekspertidega nõukogule iga-aastased kokkuvõtvad aruanded, milles kirjeldatakse tegevuskava rakendamise seisu vastavalt tegevusplaanile. Üksikasjalikum aruanne koostatakse tegevuskava viimasel kehtivusaastal.

KOKKUVÕTE

Lisatud on Euroopa Liidu intellektuaalomandi õiguste rikkumisega võitlemise tollialane tegevuskava aastateks 2018–2022. Esimese sammuna koostab komisjon eelnimetatud tegevusplaani.

1. TAGADA KOGU LIIDUS TÕHUS INTELLEKTUAALOMANDI ÕIGUSKAITSE TOLLIS

Erieesmärk 1.1: vahendid ELi määruse nõuetekohaseks ja tõhusaks rakendamiseks

Meetmed Näitajad Vastutajad 1.1.1. Ajakohastada käsiraamatut, mis on suunatud õiguste omajatele, kes saavad kasutada meetmete võtmise taotluse esitamiseks uut vormi, mis on ette nähtud komisjoni rakendusmääruses (EL) 2018/582 (millega muudetakse rakendusmäärust (EL) nr 1352/2013) Ajakohastatud käsiraamatu avaldamine veebisaitidel Komisjon ja liikmesriigid 1.1.2. Ajakohastada „Meetmete võtmise taotluste vastuvõtmise ja läbivaatamise juhendeid“ kõikides ametlikes ELi keeltes, et tagada meetmete võtmise taotluste parem kvaliteet liidus Intellektuaalomandi õigusi käsitlevast õpikojast „Taotlusprotsessi ühtlustamine“ (München, 25.–26. oktoober 2016) saadud soovituste arvesse võtmine Ajakohastatud juhiste kättesaadavaks tegemine Komisjon ja liikmesriigid 1.1.3. Intellektuaalomandi õiguste ekspertidest ja komisjoni esindajatest koosneva rühma toetavad külaskäigud kõikidesse liikmesriikidesse, eesmärgiga keskenduda probleemidele ja väljakutsetele, mis on tuvastatud seoses intellektuaalomandi õiguskaitsega tollis, et tagada ELi määruse nõuetekohane ja tõhus rakendamine Vajaduse korral külastuste korraldamine, probleemide ja väljakutsete arutamine ning nõu andmine Tuvastatud probleemide osas järelmeetmete võtmine ja vajaduse korral suutlikkuse suurendamise kavade koostamine Tolliekspertide rühma intellektuaalomandi õiguskaitset käsitlevatel koosolekutel korrapäraste arutelude korraldamine probleemide ja väljakutsete ning nende lahendamise teemal Komisjon ja liikmesriigid





Erieesmärk 1.2: võltsimis- ja piraatlusevastase süsteemi (COPIS) parandamine ning selle kõikide funktsioonide ärakasutamine

Meetmed Näitajad Vastutajad 1.2.1. Kasutada ära COPISe kõiki funktsioone COPISe otsingu- ja aruandlusfunktsioonide täielik ärakasutamine COPISe funktsioonide vajalike paranduste kindlaksmääramine ja rakendamine Komisjon ja liikmesriigid 1.2.2. Tugevdada COPISe ja õiguskaitse andmebaasi omavahelist ühendatust, et võimaldada esitada meetmete võtmise taotlusi elektrooniliselt, mille korral õiguste omajad saavad hallata oma meetmete võtmise taotlusi paberkandjal taotlust esitamata Tagamaks tolliasutustes meetmete võtmise taotluste haldamise ilma paberipõhise töötlemiseta, tuleb õiguste omajate jaoks luua portaal. Nimetatud portaal annab õiguste omajatele mitte ainult võimaluse sisestada meetmete võtmise taotlustega seotud teavet elektrooniliselt, vaid ka ajakohastada teavet või taotleda oma meetmete võtmise taotluse kehtivusaja pikendamist. Liikmesriikide usalduse võitmiseks peab selline elektrooniline teabevahetus pakkuma tolliasutusele samasuguseid tagatisi kui praegu kasutusel olev paberipõhine menetlus Ettenähtud süsteem, mis tuleb luua ja rakendada, peab vähemalt: — võimaldama esitada elektrooniliselt õiguskaitse andmebaasi (uue poolelioleva intellektuaalomandi õiguskaitse portaali) kaudu COPISele meetmete võtmise taotlusi, sealhulgas asjakohaste väljade tõlkeid kohaldatavate riikide kõikidesse keeltesse — võimaldama esitada elektrooniliselt õiguskaitse andmebaasi kaudu COPISele pikendustaotlusi — võimaldama esitada elektrooniliselt õiguskaitse andmebaasi ja COPISe vahelise sünkroniseeritud andmevahetuse teel olemasoleva meetmete võtmise taotluse muudatusi — pakkuma õiguste omajale võimalust kasutada ümberlükkamatuse funktsiooni, et tagada tema taotluse usaldusväärus tolliasutuse jaoks Intellektuaalomandiga seotud õigusrikkumiste Euroopa vaatluskeskus koostöös komisjoni ja liikmesriikidega 1.2.3. Kasutada ära olemasolevate teabesüsteemide, nagu COPISe ja võltsimisvastase jälitusteabe toetusvahendi (ACIST) ning õiguskaitse andmebaasi (EDB) vahelist võimalikku sünergiat (kinnipidamistest teatamise puhul) Andmete salvestamise ja kinnipidamisi käsitleva teabevahetuse võimalikult suurel määral ühtlustamine liikmesriikide vahel Ette nähtud süsteem, mis tuleb välja töötada ja mida peab rakendama, võimaldab vahetada teabesüsteemide vahel teavet kinnipidamiste kohta Intellektuaalomandiga seotud õigusrikkumiste Euroopa vaatluskeskus koostöös komisjoni ja liikmesriikidega





Erieesmärk 1.3: õiguste omajate ja sidusrühmade kaasamine

Meetmed Näitajad Vastutajad 1.3.1. Edastada õiguste omajatele ja sidusrühmadele teavet ELi määruse kohta VKEde abiteenistustes õigusraamistikku käsitleva teabe kättesaadavaks tegemine Komisjon Transatlantilise portaali tolli õiguskaitset käsitlevate eriosade ajakohastamine Õigusraamistikku käsitleva teabe kättesaadavaks tegemine liikmesriikide VKEde abiteenistustes ning asjakohastes intellektuaal- ja tööstusomandiga tegelevates ametkondades Komisjon ja liikmesriigid 1.3.2. Korraldada korrapärased kohtumisi ELi tasandil tolliasutuste, õiguste omajate esindajate ja teiste intellektuaalomandi õiguskaitsega seotud osapoolte vahel Vähemalt üks kohtumine aastas Komisjon, liikmesriigid ning õiguste omajad/teised asjaomased osapooled





Erieesmärk 1.4: iga-aastane statistika avaldamine

Meetmed Näitajad Vastutajad 1.4.1. Avaldada iga-aastased ELi aruanded, milles esitatakse statistika intellektuaalomandi õiguskaitsega seotud tollimeetmete kohta Iga-aastaste aruannete avaldamine juulikuus Komisjon 1.4.2. Vahetada liikmesriikide vahel parimaid tavasid iga-aastaste riiklike aruannete ning intellektuaalomandi õiguskaitsega seotud tollimeetmeid käsitleva statistika avaldamise kohta Parimate tavade tolliasutustele kättesaadavaks tegemine. Vajaduse korral riiklike aruannete koostamine ja avaldamine. Komisjon ja liikmesriigid

2. VÕITLUS INTELLEKTUAALOMANDI ÕIGUSI RIKKUVATE KAUPADEGA KAUPLEMISE PEAMISTE SUUNDUMUSTE VASTU

Erieesmärk 2.1: posti- ja pakiliikluse suhtes oludele kohandatud lähenemisviiside väljatöötamine

Meetmed Näitajad Vastutajad 2.1.1. Vahetada parimaid tavasid internetikaubanduse tollialaste järelmeetmete alal, mille kaudu täiendatakse tollikoostöö töörühma (ELi nõukogu) tegevust tollialase internetikuritegevuse valdkonnas Parimate tavade kättesaadavaks tegemine tolliasutustele, et tugevdada e-kaubanduse õiguskaitset tollis Tuleks kasutada uusi vahendeid ja tehnoloogiaid (nt plokiaheltehnoloogia), kui need on kättesaadavad ja asjakohased. Vajaduse korral tuleks välja töötada uued õigussätted. Komisjon ja liikmesriigid 2.1.2. Olla kursis Ülemaailmse Postiliidu raames e-kaubanduse valdkonnas toimuvate muudatustega ning kasutada kõige paremini ära selles valdkonnas toimunud arengut intellektuaalomandi õiguskaitseks tollis Ülemaailmse Postiliidu raames tehtavate muudatuste jälgimine ning neile tolliasutuste tähelepanu juhtimine. E-kaubanduse valdkonnas toimunud arengu parimal viisil ära kasutamine tolliasutuste poolt. Komisjon ja liikmesriigid





Erieesmärk 2.2: tollialase riskijuhtimise tugevdamine

Meetmed Näitajad Vastutajad 2.2.1. Töötada välja ühisel riskijuhtimisel põhinev kontrollistrateegia, mis hõlmab riskialase teabe vajadusi, ühiseid riskikriteeriume ja -standardeid ning vajadusel ELi prioriteetsete kontrollimeetmete rakendamist, mille eesmärk on tuvastada intellektuaalomandi õiguste rikkumisi väikeste ja suurte kaubapartiide puhul Kinnipidamisi käsitlevate andmete, sealhulgas kolmandate riikidega vahetatud andmete analüüsimine. Programmi „Toll 2020“ kohaste kriteeriumite ja standardite kehtestamine ühise riskijuhtimissüsteemi töörühma kaudu. Komisjon liikmesriikide ja intellektuaalomandiga seotud õigusrikkumiste Euroopa vaatluskeskuse toetusel 2.2.2. Levitada tolliasutuste riskijuhtimissüsteemi ja kontrolli kontaktpunktide kaudu korrapäraselt asjakohast teavet intellektuaalomandi õigustega seotud riskide ja tollikontrolli kohta Tolliasutuste riskijuhtimissüsteemi kasutamine intellektuaalomandi õiguste rikkumisi käsitleva teabe vahetamiseks. Korrapärane tagasiside liikmesriikidelt neile edastatud riski- ja tollikontrolli käsitleva teabe ning nende poolt teostatud kontrollide tulemuste kohta Komisjon ja liikmesriigid

3. VÕITLUS INTELLEKTUAALOMANDI ÕIGUSI RIKKUVATE KAUPADEGA KAUPLEMISE VASTU KOGU RAHVUSVAHELISE TARNEAHELA ULATUSES

Erieesmärk 3.1: koostöö tugevdamine peamiste päritolu-, transiidi- ja sihtriikidega

Meetmed Näitajad Vastutajad 3.1.1. Tugevdada intellektuaalomandi õiguste alast tollikoostööd kolmandate riikidega, eelkõige Hiina ja Hongkongiga Uue ELi ja Hiina tegevuskava aastateks 2018–2020 rakendamine Hiinaga kinnipidamisi käsitleva teabe vahetamise (konsulteerimistaotlused) laiendamine nimiandmetele Vajaduse korral koostöötegevuste rakendamine ja tugevdamine Hongkongiga Komisjon ja liikmesriigid 3.1.2. Vahetada kooskõlas õigussätetega kolmandate riikidega teavet, sealhulgas ELi transiidina läbivate või seal ümberlaaditavate kaupade kohta Kolmandate riikidega toimuvat andme- ja teabevahetust käsitlevate vajalike praktiliste kokkulepete nõuetekohane rakendamine, et vähendada rahvusvahelist kauplemist intellektuaalomandi õigusi rikkuvate kaupadega Teabevahetuse mehhanismide kehtestamine. Teabevahetuste arv ja teabe alusel toimunud kinnipidamiste arv. Vahetatud teabe alusel algatatud uurimiste arv Intellektuaalomandi õiguste rikkumisi käsitlevate ühiste tollioperatsioonide arv ASEMis. Komisjon ja liikmesriigid





Erieesmärk 3.2: intellektuaalomandi õiguskaitse tagamise alase suutlikkuse suurendamise toetamine kandidaat- ja naaberriikides

Meetmed Näitajad Vastutajad 3.2.1. Osutada kandidaat- ja naaberriikidele taotluse korral tehnilist abi suutlikkuse suurendamise eesmärgil Ekspertide rühma moodustamine Komisjon ja liikmesriigid 3.2.2. Vahetada kogemusi ja korraldada võimalusel õppereise, mille teemaks on tolli poolt intellektuaalomandi õiguskaitsel kohaldatav tegevusstruktuur ning infotehnoloogia- ja operatiivlahendused Aruannete esitamine intellektuaalomandi õiguskaitse parimate tavade kohta ELis ja naaberriikides Komisjon ja liikmesriigid 3.2.3. Ametnike vahetus Toimunud vahetuste arv Teiste liikmesriikide ja komisjoni teavitamine vahetustest saadud kogemustest Liikmesriigid

4. KOOSTÖÖ TUGEVDAMINE INTELLEKTUAALOMANDIGA SEOTUD ÕIGUSRIKKUMISTE EUROOPA VAATLUSKESKUSEGA NING ÕIGUSKAITSEASUTUSTEGA

Erieesmärk 4.1: partnerlus intellektuaalomandiga seotud õigusrikkumiste Euroopa vaatluskeskusega

Meetmed Näitajad Vastutajad 4.1.1. Toetada vajaduse korral intellektuaalomandiga seotud õigusrikkumiste Euroopa vaatluskeskust selliste projektide väljatöötamisel ja rakendamisel, millega toetatakse institutsioone ja algatusi intellektuaalomandi õiguskaitse valdkonnas, tehes seda vaatluskeskusele määrusega (EL) nr 386/2012 antud pädevuse piires ja kooskõlas vaatluskeskuse tegevuskavaga, eelkõige selleks, et: — töötada välja süsteemid, mille abil kogutakse, analüüsitakse ja esitatakse teavet võltsimise ja piraatluse ulatuse ja mahu kohta ELis ning vahetatakse võtmetähtsusega teavet — suurendada intellektuaalomandi õiguskaitsega seotud pädevust eriväljaõppe pakkumise kaudu Projektide vastavus tolliasutuste vajadustele Kooskõla ja sünergia tolliasutuste projektidega Selliste vahendite kättesaadavus, millega levitatakse teadmisi intellektuaalomandi õiguste alaste õigusaktide, andmebaaside ja õiguskaitse toetamise süsteemide kohta Teadlikkuse suurendamisele, sealhulgas tarbijatele suunatud tegevused Intellektuaalomandiga seotud õigusrikkumiste Euroopa vaatluskeskus koostöös komisjoni ja liikmesriikidega 4.1.2. Töötada välja spetsiaalsed koolitusprogrammid, mis parandavad vajaduse korral EUIPO virtuaalse koolituskeskuse kasutamist Tolli valdkonna koolitusvajaduste kindlaksmääramine (nt transiidiküsimused). Spetsiaalsete koolitusprogrammide välja töötamine intellektuaalomandi virtuaalse koolituskeskuse poolt ning koolituste korraldamine. Intellektuaalomandiga seotud õigusrikkumiste Euroopa vaatluskeskus koostöös komisjoni ja liikmesriikidega





Erieesmärk 4.2: tolli-, politsei- ja õigusasutuste vahelise vastastikuse mõistmise ja koostöö parandamine

Meetmed Näitajad Vastutajad 4.2.1. Korraldada ühisüritusi, kus osalevad tolli-, politsei- ja õigusasutuste ning intellektuaal- ja tööstusomandiga tegelevate ametkondade esindajad Vajaduse korral ürituste korraldamine Komisjon, intellektuaalomandiga seotud õigusrikkumiste Euroopa vaatluskeskus ja liikmesriigid 4.2.2. Suurendada teadlikkust ohtlike ja ebakvaliteetsete kaupade ning intellektuaalomandi õiguste rikkumise vahelise seose kohta Vaatluskeskuse käimasoleva uuringu tulemuste teatavaks tegemine tolliasutustele. Selle teabe kasutamine tolliasutuste poolt vastavalt vajadusele. Intellektuaalomandiga seotud õigusrikkumiste Euroopa vaatluskeskus koostöös komisjoni ja liikmesriikidega





Erieesmärk 4.3: võitlus intellektuaalomandi õigusi rikkuvate kaupadega kauplemise vastu kogu rahvusvahelise tarneahela ulatuses

Meetmed Näitajad Vastutajad 4.3.1. Võtta ühismeetmeid, mille eesmärk on tõhustada vahendajate vabatahtliku koostööga seotud tavasid käsitlevat programmi vastastikuse mõistmise memorandumi alusel Vahendajate rolli analüüsimine. Vastavalt vajadusele vahendajate rolli käsitlevate ürituste korraldamine suurema usalduse ja läbipaistvuse saavutamise eesmärgil. Komisjon ja intellektuaalomandiga seotud õigusrikkumiste Euroopa vaatluskeskus liikmesriikide toetusel 4.3.2. Teostada raudteel „siiditee majandusvööndis“ transporditavate kaupade logistiline analüüs tollikontrollide osas Siiditee majandusvööndi poolt tollikontrollidele tuleneva mõju analüüsimine ja teatavaks tegemine. Vajaduse korral tollikontrollide strateegiate koostamine ja rakendamine selle kaupade liikumistee kohta. Komisjon ja intellektuaalomandiga seotud õigusrikkumiste Euroopa vaatluskeskus liikmesriikide toetusel

(1) Komisjoni 3. märtsi 2010. aasta teatis „Euroopa 2020. aastal – aruka, jätkusuutliku ja kaasava majanduskasvu strateegia“, KOM(2010) 2020 (lõplik) – Euroopa Liidu Teatajas avaldamata.

(2) Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Intellektuaalomandiõiguse ühtne turg loovuse ja innovatsiooni soodustamiseks, et tagada Euroopas majanduskasv, kvaliteetsete töökohtade loomine ning kõrgetasemelised tooted ja teenused“, KOM(2011) 287.

(3) ELT L 181, 29.6.2013, lk 15.

(4) EÜT L 82, 22.3.1997, lk 1.

(5) ELT C 80, 19.3.2013, lk 1.

(6) ELT C 80, 19.3.2013, lk 11.

(7) Dok 6494/18.

(8) COM(2018) 77 final.

(9) Trade in Counterfeit and Pirated Goods: Mapping the Economic Impact, OECD/EUIPO (2016) https://euipo.europa.eu/tunnel-web/secure/webdav/guest/document_library/observatory/documents/Mapping_the_Economic_Impact_study/Mapping_the_Economic_Impact_en.pdf.

(10) Synthesis Report on IPR Infringement 2018, EUIPO (2018) https://euipo.europa.eu/tunnel-web/secure/webdav/guest/document_library/observatory/docs/Full%20Report/Full%20Synthesis%20Report%20EN.pdf.